અમદાવાદ: યુએસ ફેડરલ રિઝર્વની તાજેતરમાં જ પૂરી થયેલી બેઠકના અંતે હાલ વ્યાજદર નહીં વધારવાનો લેવાયેલ નિર્ણય તથા બેન્ક ઓફ જાપાન દ્વારા વ્યાજદરમાં વધારો નહીં કરવાના નિર્ણયની અસરે સોનાના ભાવમાં ઉછાળો નોંધાયો છે. સળંગ ત્રીજા સપ્તાહે સોનાના ભાવમાં વધારો જોવાયો છે. સ્થાનિક બુલિયન બજારના જાણકારોના જણાવ્યા પ્રમાણે સલામત રોકાણ તરીકે સોનામાં રોકાણનો ટ્રેન્ડ વધી રહ્યો છે.